Приложение № 6

Проект

ДОГОВОР

№…………../………..2014 г.

“АДМИНИСТРАЦИЯТА НА МИНИСТЕРСКИЯ СЪВЕТ”, гр. София, бул. „Дондуков” № 1, ЕИК 000695025, представлявана от г-н Пламен Орешарски – министър-председател чрез г-н Веселин Чинов, и. д. директор на дирекция „Административно и правно обслужване и управление на собствеността” – упълномощено лице по чл. 8, ал. 2 от Закона за обществените поръчки със Заповед № Н-1313 от 02.09.2013 г., изменена със Заповед № Н-162 от 05.03.2014 г. на министър-председателя и Ясен Стефанов – главен счетоводител, наричана по-нататък в Договора ВЪЗЛОЖИТЕЛ, от една страна, и

„………………………………………………………………………………………..”, вписано в търговския регистър на …………………………………., със седалище и адрес на управление: ………………………………………………………………………………, ЕИК ……………….., представлявано от ……………………., наричано по-долу ИЗПЪЛНИТЕЛ, от друга и

във връзка с проведена процедура за възлагане на обществена поръчка по реда на Глава осма „а” от Закона за обществените поръчки (ЗОП) с предмет: „Доставка на знамена за граничните контролно-пропускателни пунктове и за администрацията на Министерския съвет” на ВЪЗЛОЖИТЕЛЯ за определяне на ИЗПЪЛНИТЕЛ и на основание чл. 101е от ЗОП се подписа настоящият договор за следното:

І. ПРЕДМЕТ НА ДОГОВОРА

Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу възнаграждение да извърши доставка на знамена за граничните контролно-пропускателни пунктове и за администрацията на Министерския съвет съгласно техническата спецификация на ВЪЗЛОЖИТЕЛЯ, предложението за изпълнение на поръчката и ценовата оферта на ИЗПЪЛНИТЕЛЯ, представляващи неразделна част от настоящия договор.

ІІ. МЯСТО, СРОК НА ИЗПЪЛНЕНИЕ НА ДОГОВОРА

Чл. 2. (1) Настоящият договор влиза в сила от датата на подписването му и е със срок за изпълнение до 30 (тридесет) календарни дни.

(2) Мястото за изпълнение на поръчката е, както следва: Доставката на знамената ще се осъществява до 17 адреса в страната – Областните администрации на областите Благоевград, Бургас, Варна, Велико Търново, Видин, Враца, Добрич, Кърджали, Кюстендил, Монтана, Перник, Плевен, Русе, Силистра, Смолян, Хасково и Ямбол, както и до 2 адреса в гр. София – сградата на Министерския съвет, бул. „Дондуков” № 1 и Областна администрация – Софийска област, бул. „Витоша“ № 6.

ІII. ЦЕНА

Чл. 3. (1) За изпълнение на посочените в чл. 1 услуги ВЪЗЛОЖИТЕЛЯТ ще изплати на ИЗПЪЛНИТЕЛЯ възнаграждение в общ размер на ……………........... цифром /.................................................................. словом/ лева без ДДС или ………………........... цифром /.................................................................. словом/ лева с включен ДДС, съгласно ценовата оферта на ИЗПЪЛНИТЕЛЯ.

(2) Цената по настоящия договор е фиксирана за времето на изпълнението му и не подлежи на промяна, освен при намаляването й в полза на ВЪЗЛОЖИТЕЛЯ.

Други разходи, извън посочените в ал. 1, няма да бъдат одобрени за плащане от ВЪЗЛОЖИТЕЛЯ.

ІV. НАЧИН НА ПЛАЩАНЕ

Чл. 4. (1) ВЪЗЛОЖИТЕЛЯТ ще заплати на ИЗПЪЛНИТЕЛЯ сумата по чл. 3, ал. 1 след подписване на констативен протокол без забележки за извършената доставка, предмет на договора, с приложени към него приемателно-предавателни протоколи, подписани между Изпълнителя и упълномощен представител на съответната областна администрация /администрацията на МС и представена фактура. За Възложителя констативният протокол се подписва от отговорното/-ите лице/-а по договора.

(2) Плащанията по чл. 4, ал. 1 се извършват в срок от 15 (петнадесет) календарни дни след представяне на ВЪЗЛОЖИТЕЛЯ на следните документи:

а/ оригинална фактура;

б/ двустранно подписан констативен протокол без забележки за извършената доставка;

(3) Плащанията по договора се извършват с платежно нареждане по сметка на ИЗПЪЛНИТЕЛЯ, както следва:

Банка ......................................

BIC:………………………

IBAN:……………………

Банковата сметка може да бъде променена с уведомително писмо, което ще има обвързваща сила и за двете страни по договора.

(4) Срокът за плащане по ал. 2. спира да тече, когато ИЗПЪЛНИТЕЛЯТ бъде уведомен, че издадената от него фактурата не може да бъде платена, тъй като сумата не е дължима поради липсващи и/или некоректни придружителни документи. ИЗПЪЛНИТЕЛЯТ трябва да даде разяснения, да направи изменения или представи допълнителна информация в срок от 7 (седем) календарни дни след като бъде уведомен за това. Периодът за плащане продължава да тече от датата, на която ВЪЗЛОЖИТЕЛЯТ получи правилно формулирана фактура или поисканите разяснения, корекции или допълнителна информация.

V. ПРАВА И ЗАДЪЛЖЕНИЯ НА СТРАНИТЕ

Чл. 5. (1) ВЪЗЛОЖИТЕЛЯТ има право:

Да получи всички доставки от ИЗПЪЛНИТЕЛЯ в изпълнение на настоящия договор.

Да иска изпълнението на доставките по договора в срок, по реда и при условията, договорени между страните.

Да заявява доставка по факс.

Да извършва проверки на документите на ИЗПЪЛНИТЕЛЯ, свързани с изпълнението на настоящия договор.

Да получи, при подписване на договора от страна на ИЗПЪЛНИТЕЛЯ, мостра на материала, от който ще бъдат изработени знамената съгласно техническата спецификация.

Да получи, при подписване на договора от страна на ИЗПЪЛНИТЕЛЯ, график за изпълнението на доставките по дати, получатели, брой и вид знамена.

(2) ВЪЗЛОЖИТЕЛЯТ се задължава:

Да осигури на ИЗПЪЛНИТЕЛЯ съдействието и информацията, необходими му за качественото извършване на доставките по чл. 1.

При искане от страна на ИЗПЪЛНИТЕЛЯ да съдейства за уточняване на въпросите, свързани с извършването на доставките по този договор, в рамките на 2 (два) работни дни.

Да уведомява писмено ИЗПЪЛНИТЕЛЯ при възникване на непредвидени обстоятелства, които могат да доведат до спиране на изпълнението на възложената работа, в срок от 2 (два) работни дни от датата на узнаването им.

Да заплати на ИЗПЪЛНИТЕЛЯ в срок дължимото възнаграждение съгласно чл. 3, по реда на чл. 4.

Да уведомява писмено ИЗПЪЛНИТЕЛЯ в предвидените в този договор случаи.

(3) ИЗПЪЛНИТЕЛЯТ има право:

Да получи в срок уговореното възнаграждение съгласно чл. 3.

Да иска от ВЪЗЛОЖИТЕЛЯ съдействие и информация, необходими му за качественото извършване на дейностите по чл. 1.

Да спре временно изпълнението на възложената работа при липса на съдействие и информация от страна на ВЪЗЛОЖИТЕЛЯ, необходими му за качественото извършване на доставките по чл. 1.

(4) ИЗПЪЛНИТЕЛЯТ се задължава:

Да изпълнява поръчката, съобразно приложените към договора техническо и ценово предложение.

Да извърши доставките качествено и в срок, според изискванията в техническата спецификация на ВЪЗЛОЖИТЕЛЯ, както и да изпълнява всичките му нареждания по предмета на договора.

Да организира транспортирането и разтоварването на доставките до мястото на доставка за своя сметка.

Да положи необходимата грижа за качествено изпълнение на задълженията по договора, като се стреми те да бъдат извършени по най-високите стандарти на професионална компетентност, етичност и почтеност.

Да не възлага изпълнението на доставките по този договор или на части от него на трети лица.

Да информира ВЪЗЛОЖИТЕЛЯ за възникнали проблеми при изпълнението на договора и за предприетите мерки за тяхното разрешаване.

Да представи на ВЪЗЛОЖИТЕЛЯ, при подписване на договора, мостра на материала, от който ще бъдат изработени знамената съгласно техническата спецификация.

Да представи на ВЪЗЛОЖИТЕЛЯ, при подписване на договора, график за изпълнението на доставките по дати, получатели, брой и вид знамена.

VІ. НЕПРЕОДОЛИМА СИЛА

Чл. 6. (1) Страните се освобождават от отговорност за неизпълнение на задълженията си, когато невъзможността за изпълнение на договора се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването й.

(2) Страната, засегната от непреодолима сила, е длъжна да предприеме всички необходими мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.

(3) Докато трае непреодолимата сила, изпълнението на задължението се спира.

(4) Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на договора.

(5) Липсата на парични средства не представлява непреодолима сила.

(6) В случай на непреодолима сила, ВЪЗЛОЖИТЕЛЯТ ще заплати на ИЗПЪЛНИТЕЛЯ само стойността на извършените и приети към момента на установяване на непреодолимата сила доставки.

VІІ. КОНФИДЕНЦИАЛНОСТ

Чл. 7. (1) ИЗПЪЛНИТЕЛЯТ и ВЪЗЛОЖИТЕЛЯТ третират като конфиденциална всяка информация, получена при и по повод изпълнението на договора.

(2) ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ да разкрива по какъвто и да е начин и под каквато и да е форма договора или част от него и всякаква информация, свързана с изпълнението му на когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнение на договора.

(3) ВЪЗЛОЖИТЕЛЯТ гарантира конфиденциалност при използването на предоставени от ИЗПЪЛНИТЕЛЯ документи и материали по договора, като не ги предоставят на трети лица, освен, ако тези трети лица имат законово основание за получаването на документите и материалите.

VІІІ. САНКЦИИ

Чл. 8. (1) Ако ИЗПЪЛНИТЕЛЯТ не изпълни възложената услуга или част от нея, или изискванията за нея съгласно договора, или не изпълни други договорени дейности в установения по договора срок, същият дължи на ВЪЗЛОЖИТЕЛЯ неустойка в размер на 0,10 на сто за всеки просрочен ден, но не повече от 10 (десет) на сто от цената на договора.

(2) При забава в плащането ВЪЗЛОЖИТЕЛЯТ дължи неустойка в размер на 0,10 на сто от дължимата сума за всеки ден закъснение, но не повече от 10 (десет) на сто от цената на договора.

(3) За неизпълнението на други задължения по договора неизправната страна дължи на изправната неустойка в размер на 10 (десет) на сто от цената по договора. Страната, която е понесла вреди от неизпълнението може да търси обезщетение и за по-големи вреди.

(4) При прекратяване на договора по чл. 9, т. 2 страните не си дължат неустойки, лихви и пропуснати ползи.

(5) При прекратяване на договора по чл. 9, т. 3 виновната страна дължи неустойка в размер на 10 (десет) на сто върху стойността на договорената, но неизпълнена доставка.

(6) При прекратяване на договора по чл. 9, т. 6 ВЪЗЛОЖИТЕЛЯТ дължи на ИЗПЪЛНИТЕЛЯ заплащане за извършената и неразплатена доставка, доказана с приемателно-предавателен протокол и фактура.

(7) При прекратяване на договора по чл. 9, т. 6 ВЪЗЛОЖИТЕЛЯТ не дължи неустойки, лихви и пропуснати ползи на ИЗПЪЛНИТЕЛЯ.

ІХ. ПРЕКРАТЯВАНЕ НА ДОГОВОРА

Чл. 9. Настоящият договор може да бъде прекратен:

С изтичане на срока по чл. 2, ал. 1.

По взаимно съгласие между страните, изразено в писмена форма.

При виновно неизпълнение на задълженията на една от страните по договора с 10-дневно писмено предизвестие от изправната до неизправната страна.

С окончателното му изпълнение.

Когато са настъпили съществени промени във финансирането на обществената поръчка, предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди и предотврати или да предизвика, с писмено уведомление, веднага след настъпване на обстоятелствата.

Х. ГАРАНЦИЯ ЗА ИЗПЪЛНЕНИЕ НА ДОГОВОРА

Чл. 10. (1) Гаранцията за изпълнение на договора се представя в една от следните форми:

а/ депозит на парична сума по сметка на ВЪЗЛОЖИТЕЛЯ;

б/ банкова гаранция в полза на ВЪЗЛОЖИТЕЛЯ;

(2) Гаранцията за изпълнение е 3 % от стойността на договора без ДДС – в размер на ..................... (лева).

(3) Банковите разходи по откриването на гаранцията са за сметка на ИЗПЪЛНИТЕЛЯ. ИЗПЪЛНИТЕЛЯТ трябва да предвиди и заплати своите такси по откриване и обслужване на гаранцията така, че размерът на получената от ВЪЗЛОЖИТЕЛЯ гаранция да не бъде по-малък от определения в настоящия договор.

(4) Условията и сроковете за задържане или освобождаване на гаранцията за изпълнение са както следва:

а/ гаранцията се освобождава в рамките на 10 работни дни след успешното изпълнение на договорните задължения;

б/ ВЪЗЛОЖИТЕЛЯТ има право да усвои гаранцията при цялостно неизпълнение на договорните задължения от страна на ИЗПЪЛНИТЕЛЯ или да я задържи до успешното изпълнение на услугата.

XI. ЗАКЛЮЧИТЕЛНИ РАЗПОРЕДБИ

Чл. 11. (1) Комуникациите по този договор се осъществяват в писмена форма. Всяка писмена комуникация, отнасяща се до този договор, между ВЪЗЛОЖИТЕЛЯ и ИЗПЪЛНИТЕЛЯ трябва да посочва заглавието на договора и да бъде изпращана до лицата за контакти както следва:

Отговорно лице по договора от страна на ВЪЗЛОЖИТЕЛЯ:

име: …………………………………………………….., адрес гр. ……………………….., телефон: ……………., факс: …………….., E-mail: …………………………………………

Лице за контакт от страна на ИЗПЪЛНИТЕЛЯ: име: ..........................................................., адрес, ....................................................................................., тел.: ..........................................., факс: …………….., E-mail: ………………………………………..

(2) При промяна на посочените адреси, телефони и други данни, съответната страна е длъжна да уведоми другата в писмен вид.

(3) Нищожността на някоя клауза от договора или на допълнително уговорени условия не води до нищожност на друга клауза или на договора като цяло.

(4) Страните ще решават споровете възникнали при или по повод изпълнението на договора или свързани с неговото тълкуване, недействителност, неизпълнение или прекратяване по взаимно съгласие и с допълнителни споразумения, а при не постигане на такива спорът ще се отнася за решаване пред компетентния съд на територията на Република България по реда на Гражданско процесуалния кодекс.

(5) Всички документи, свързани с изпълнението на договора се подписват за Възложителя от Отговорното лице по договора. Контрол по изпълнението на договора се възлага на Отговорното лице по договора.

(6) За неуредените в настоящия договор въпроси се прилагат разпоредбите на действащото българско законодателство.

(7) Настоящият договор се подписа в 2 еднообразни екземпляра – по един за всяка от страните.

Неразделна част от настоящия договор са следните приложения:

1. Оферта на ИЗПЪЛНИТЕЛЯ (Приложение № 1);

2. Предложение за изпълнение на поръчката (Приложение № 2);

4. Техническа спецификация (Приложение № 2А);

3. Ценова оферта на ИЗПЪЛНИТЕЛЯ (Приложение № 3);

4. Документ за внесена гаранция за изпълнение (Приложение № 4).

ЗА ВЪЗЛОЖИТЕЛ:

ИЗПЪЛНИТЕЛ:
И.Д. ДИРЕКТОР НА ДИРЕКЦИЯ
„Административно и правно обслужване и управление на собствеността“, упълномощен със Заповед № Н-1313 от 02.09.2013 г., изменена със Заповед № Н-162/05.03.2014 г. на министър-председателя, да изпълнява функциите на Възложител по чл.8, ал.2 от ЗОП :

…………………………..

ВЕСЕЛИН ЧИНОВ	………………………..

/………………………../

ГЛАВЕН СЧЕТОВОДИТЕЛ:

…………………………

ЯСЕН СТЕФАНОВ

Ирина Ангелова

2014-03-11

Ивелина Николова

CM